યુરોપિયન યુનિયન (ઈયુ), અમેરિકાના વેપારક્ષેત્રના ભાગીદારો- નોર્થ અમેરિકા ફ્રી ટ્રેડ એગ્રીમેન્ટ (નાફ્ટા), કેનેડા અને મેક્સિકોએ અમેરિકાના આયાત- જકાત અંગેના નિર્ણયનો વિરોધ કર્યો. ઈયુના ટ્રેડ કમિશનર સિસિલિયા માલ્મસ્ટ્રોમે સંકેત આપ્યો કે તેઓ આ નિયંત્રણોને WTOની વિવાદ નિરાકરણ માટેની સંસ્થામાં પડકારશે અને વળતા પગલાં તરીકે WTO અમેરિકાની ચીજવસ્તુઓ પર જકાત લાદશે. સિસિલિયાએ આને વેપાર વિગ્રહ ગણાવ્યો નથી, પણ ટ્રમ્પે વળતો પ્રહાર કરતાં યુરોપથી આયાત થતી કાર પર જકાત લાદવાની ચીમકી ઉચ્ચારી. ઈયુએ હાર્લી ડેવિડસન પર જકાત લાદવાનો નિર્ણય કર્યો, તેથી ગિન્નાયેલા ટ્રમ્પે યુરોપથી આવતી કાર પર જકાત લાદવાની ચેતવણી આપી છે. વ્હાઈટ હાઉસ નેશનલ ટ્રેડ કાઉન્સિલના ડિરેક્ટર પીટર નેવારો અને કોમર્સ સેક્રેટરી વ્હીલ્બર રોસ ‘’અમેરિકા ફર્સ્ટ’’ની માન્યતા ધરાવતા આર્થિક રાષ્ટ્રવાદીઓ છે, જેની સામે નમતુ જોખીને કોહને રાજીનામું ધરવું પડ્યું. રિપબ્લીકનોએ ભારે વિરોધ કર્યો. ગૃહના સ્પીકર પોલ રાયને ભારે તીવ્રતાથી વિરોધ દર્શાવ્યો.